CELEX: 32004R1107
Language: hu
Date: 2004-06-11 00:00:00
Title: A Bizottság 1107/2004/EK rendelete (2004. június 11.) a 2003/2004-es gazdasági év harmadik intervenciós szakaszának maximummennyiségei tekintetében a 708/98/EK rendelet módosításáról

12.6.2004   
            
            
               HU
            
            
               Az Európai Unió Hivatalos Lapja
            
            
               L 211/14
            
         
      A BIZOTTSÁG 1107/2004/EK RENDELETE
   
   (2004. június 11.)
   a 2003/2004-es gazdasági év harmadik intervenciós szakaszának maximummennyiségei tekintetében a 708/98/EK rendelet módosításáról
   AZ EURÓPAI KÖZÖSSÉGEK BIZOTTSÁGA
   tekintettel az Európai Közösséget létrehozó szerződésre,
   tekintettel a rizs piacának közös szervezéséről szóló, 1995. december 22-i 3072/95/EK tanácsi rendeletre (1) és különösen annak 8. cikke b) pontjára,
   tekintettel a rizs piacának közös szervezéséről szóló, 2003. szeptember 29-i 1785/2003/EK tanácsi rendeletre (2) és különösen annak 32. cikke (2) bekezdésére,
   mivel:
   
               (1)
            
            
               A hántolatlan rizs intervenciós hivatalok által történő átvételéről, valamint az alkalmazandó korrekciós összegek, áremelések és csökkentések rögzítéséről szóló 708/98/EK bizottsági rendelet (3) rögzítette a hántolatlan rizs intervenciós hivatalok által történő átvételének feltételeit.
            
         
               (2)
            
            
               Az 1785/2003/EK rendelet 2004. április 1-je és július 1-je között az intervenciós hivatalok által felvásárolható mennyiségeket 100 000 tonnára korlátozta. Ezek a mennyiségek a piac helyzetét tükröző mérleg alapján módosíthatók.
            
         
               (3)
            
            
               Úgy tűnik, hogy különböző tagállamokban az intervencióra kínált mennyiségek jóval meghaladják a 708/98/EK rendelet IV. mellékletében megállapított mennyiségeket. Ebből következően, a fent említett mérlegen alapuló piaci helyzetet szem előtt tartva, helyénvaló ezen mennyiségeket 45 000 tonnával megemelni és a 2003/2004-es gazdasági év harmadik intervenciós szakaszának maximummennyiségeit módosítani.
            
         
               (4)
            
            
               Ebből következően szükséges a 708/98/EK rendelet módosítása.
            
         
               (5)
            
            
               Az e rendeletben előírt intézkedések összhangban vannak a Gabonapiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 708/98/EK rendelet IV. mellékletében a „3. szakasz” oszlopban a „0” számjegyet „45 000” számjeggyel kell helyettesíteni.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. június 11-én.
      
         
            a Bizottság részéről
         
         Franz FISCHLER
         
         
            a Bizottság tagja
         
      
   
   
      (1)  HL L 329., 1995.12.30., 18. o. A legutóbb a 2003-as csatlakozási okmánnyal módosított rendelet. Az 1785/2003/EK rendelettel hatályon kívül helyezett rendelet, ezen rendelet hatálybalépésének napjától kezdődően.
   
      (2)  HL L 270., 2003.10.21., 96. o.
   
   
      (3)  HL L 98., 1998.3.31., 21. o. A legutóbb az 579/2004/EK rendelettel (HL L 90., 2004.3.27., 54. o.) módosított rendelet.